
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 887 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της άδειας εγκατάστασης του Μετρη- 
τικού/Ρυθμιστικού Σταθμού Θήβας ως προς τα 
σχεδιαγράμματα των κτιρίων που συνοδεύουν την 

άδεια. 1 

Έγκριση υπερωριακής με αμοιβή εργασίας οκτώ 
(8) υπαλλήλων με σχέση εργασίας Ι.Δ. αορίστου 
χρόνου που υπηρετούν στον ΟΑΣΠ για το έτος 

2006. 2 

Καθορισμός της χρεούμενης αξίας των εργατικών 
κατοικιών του οικισμού του Ο.Ε.Κ. «ΗΡΑΚΛΕΙΟ 

IV. 3 

Σύσταση Επιτροπής καθορισμού μέτρων για διευκό¬ 
λυνση προσβασιμότητας των ατόμων με ειδικές 

ανάγκες. 4 

Επιτροπή για την επεξεργασία του πλαισίου σχέσε¬ 
ων Κανονισμού Ξενοδόχων - Πελατών. 5 

Σύσταση Επιτροπής για τον Προπονητικό - Αθλητι¬ 
κό Τουρισμό. 6 

Σύσταση Επιτροπής Αναθεώρησης νομοθετικού πλαι¬ 
σίου λειτουργίας των Τουριστικών Γραφείων. 7 

Τροποποίηση της υπ’ αριθμ. 4900/18.4.2006 απόφα¬ 
σης. 8 

Τροποποίηση της υπ’ αριθμ. 15709/19.11.2005 απόφα¬ 
σης «Υπερωριακή απασχόληση προσωπικού του 
Υπουργείου Τουριστικής Ανάπτυξης για το έτος 

2006» (ΦΕΚ 1854/29.11.2005). 9 

Καθορισμός αποζημίωσης του Προέδρου, Μελών, Ει¬ 
σηγητή και Γραμματέα του Υπηρεσιακού Συμβου¬ 
λίου Πολιτικών Υπαλλήλων του Υπουργείου Δημό¬ 


σιας Τάξης / Αρχηγείο Ελληνικής Αστυνομίας».. 10 
Συγκρότηση Επιτροπής για το δειγματοληπτικό έλεγ¬ 
χο επιβεβαιωτικών επιστολών από τους συνδρο¬ 
μητές της εφημερίδας «ΧΡΗΜΑΤΙΣΤΗΡΙΟ», για το 


χρονικό διάστημα από 1.7.2002 έως 30.6.2005. 11 

Τροποποίηση της συστατικής πράξης Νομικού Προ¬ 
σώπου με την επωνυμία «102 η Σχολική Επιτροπή 
Δήμου Αθηναίων» (66° και 136° Δημοτικά)». 12 


12 Ιουλίου 2006 

ΑΠΟΦΑΣΕΙ Σ 

Αριθμ. Δ3/Α/ 11800 (1) 

Τροποποίηση της άδειας εγκατάστασης του Μετρητι¬ 
κού/ Ρυθμιστικού Σταθμού Θήβας ως προς τα σχεδια¬ 
γράμματα των κτιρίων που συνοδεύουν την άδεια. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Εχοντας υπόψη : 

1. Την υπ’ αριθμ. Δ3/Α/19142/29.11.2005 (ΦΕΚ 1778/ 
Β/16.12.2005) απόφαση του Υπουργείου Ανάπτυξης «Χο¬ 
ρήγηση άδειας εγκατάστασης στην Α.Ε. Δ.ΕΠ.Α. για την 
κατασκευή του Μετρητικού/Ρυθμιστικού Σταθμού Θήβας 
(70/19 03 γ) στον σταθμό βαλβιδοστασίου Θήβας στην 
περιοχή του Δήμου Θηβαίων του Νομού Βοιωτίας». 

2. Την υπ’ αριθμ. 637586/30.5.2006 (αριθ. Υπουργείου 
Ανάπτυξης 11800/5.6.2006) αίτηση της ΔΕΠΑ Α.Ε., με την 
οποία η εταιρεία έχει ζητήσει την τροποποίηση της 
προαναφερόμενης άδειας εγκατάστασης ως προς τα 
σχεδιαγράμματα των κτιρίων που συνοδεύουν την άδεια, 
επειδή, σύμφωνα με την εταιρεία, κατά τον λεπτομερή 
σχεδίασμά των κτιριακών εγκαταστάσεων, προέκυψαν 
διαφορετικές διαστάσεις σε σχέση με εκείνες του βα¬ 
σικού σχεδιασμού. 

3. Τον ν. 2115/1993 και ειδικότερα το άρθρο 29 αυτού, 
σύμφωνα με το οποίο είναι δυνατό να δοθεί άδεια εγκα¬ 
τάστασης και λειτουργίας για κάθε έργο μεταφοράς, 
αποθήκευσης, μέτρησης και διανομής του φυσικού αε¬ 
ρίου, του οποίου η ανέγερση και η επέκταση εμπίπτει 
στην αρμοδιότητα της ΔΕΠΑ Α.Ε., κατά παρέκκλιση από 
κάθε κείμενη διάταξη. 

4. Τον ν. 3325/2005 και τα π.δ. 381/1989, 27/1996 και 
122/2004. 

5. Την υπ’ αριθμ. Δ15/Α/Φ. 19/4040/24.2.2006 (ΦΕΚ 249/ 
Β/27.2.2006) απόφαση του Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης 
Αναστάσιο Νεράντζη και Ιωάννη Παπαθανασίου». 

6. Την από 8.6.2006 εισήγηση της αρμοδίας Υπηρεσίας, 
αποφασίζουμε : 

Τροποποιούμε την υπ’ αριθμ. Δ3/Α/19142/29.11.2005 
(ΦΕΚ 1778/Β/16.12.2005 απόφαση του Υπουργείου Ανά¬ 
πτυξης «Χορήγηση άδειας εγκατάστασης στην Α.Ε. Δ.ΕΠ. 
Α. για την κατασκευή του Μετρητικού/Ρυθμιστικού Σταθ- 

μού Θήβας (70/19 όαι - ) στον σταθμό βαλβιδοστασίου 
Θήβας στην περιοχή του Δήμου Θηβαίων του Νομού 
Βοιωτίας», ως προς τα σχεδιαγράμματα των κτιρίων 
που συνοδεύουν την άδεια, σύμφωνα με την υποβλη- 
θείσα αίτηση. 

Τα νέα οριστικά σχεδιαγράμματα, σύμφωνα με τον 
λεπτομερή σχεδίασμά των κτιριακών εγκαταστάσεων, 
τα οποία υποβλήθηκαν από την εταιρεία, θεωρήθηκαν 
από την αρμόδια Διεύθυνση Εγκαταστάσεων Πετρελαι¬ 
οειδών του Υπουργείου Ανάπτυξης και συνοδεύουν την 
παρούσα απόφαση. 

Κατά τα λοιπά ισχύει η προαναφερόμενη απόφαση 
χορήγησης άδειας εγκατάστασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2006 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 
-♦- 

Αριθμ. Δ16γ/267/1/332/Γ (2) 

Έγκριση υπερωριακής με αμοιβή εργασίας οκτώ (8) 
υπαλλήλων με σχέση εργασίας Ι.Δ. αορίστου χρό¬ 
νου που υπηρετούν στον ΟΑΣΠ για το έτος 2006. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας , του Πυροσβεστικού και Λιμενικού Σώματος 
και άλλες συναφείς διατάξεις» (ΦΕΚ 297 Α'). 

2. Την υπ’ αριθμ. 2/7093/0022 απόφαση «Επέκταση των 
διατάξεων του ν. 3205/2003 στο προσωπικό με σχέση 
εργασίας Ιδιωτικού Δικαίου που απασχολείται στο Δη¬ 
μόσιο, Ν.Π.Δ.Δ. και Ο.Τ.Α. 

3. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου 
των ΟΤΑ και λοιπών Ν.Π.Δ.Δ.». 

4. Τις διατάξεις του ν. 1349/1983 «Σύσταση ΟΑΣΠ και 
άλλες διατάξεις» (ΦΕΚ 52 Α'/83). 

5. Την υπ’ αριθμ. 2582/17.5.2006 άδεια υπερωριακής 
εργασίας του Σώματος Επιθεώρησης Εργασίας του Υπ. 
Απασχόλησης και Κοιν. Προστασίας. 

6. Την υπ’ αριθμ. Δ16γ/101/1/169/Γ/21.3.2006 πρόταση 
προς το Υπουργείο Απασχόλησης και Κοινωνικής Προ¬ 
στασίας. 

7. Το υπ’ αριθμ. οικ. 302/9.2.2006 έγγραφο του ΟΑΣΠ 
και την υπ’ αριθμ. 8/27.1.2006 απόφαση του Διοικητικού 
του Συμβουλίου. 

8. Το γεγονός ότι οι ανωτέρω υπάλληλοι εργάζονται 
κατά τις Κυριακές και λοιπές εξαιρέσιμες ημέρες καθώς 
και τις νυκτερινές ώρες για τη φύλαξη των εγκατα¬ 
στάσεων του Οργανισμού και τη λήψη σημάτων συ¬ 
ναγερμού σε περίπτωση σεισμού από το τηλεμετρικό 
δίκτυο του ΟΑΣΠ και από το Γεωδυναμικό Ινστιτούτο 
του Εθνικού Αστεροσκοπείου Αθηνών, προκειμένου να 
τίθεται σε άμεση κινητοποίηση το προσωπικό σύμφωνα 
με το ισχύον σχέδιο αντιμετώπισης εκτάκτων αναγκών 


«Ξενοκράτης - Σεισμοί». 

9. Το γεγονός ότι με την απόφαση αυτή προκαλείται 
δαπάνη ύψους 4.700,00 € περίπου, η οποία θα καλυφθεί 
από τις πιστώσεις του ΚΑΕ 0261 του προϋπολογισμού 
του ΟΑΣΠ οικ. έτους 2005, όπου υπάρχει εγκεκριμένη 
πίστωση ύψους 70.000,00 € 

10. Την υπ’ αριθμ. 4881/19.5.2004 απόφαση «Ανάθεση 
αρμοδιοτήτων του Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ» (ΦΕΚ 754/τ.Β'), όπως τροποποιήθηκε με 
την υπ’ αριθμ. Δ17α/08/83/Φ.2.2.1./8.6.2005 όμοια απόφαση 
(ΦΕΚ 802 Β'), αποφασίζουμε : 

Εγκρίνουμε την υπερωριακή απασχόληση οκτώ (8) 
υπαλλήλων διαφόρων ειδικοτήτων (1 ΥΕ Φύλακας, 2 ΔΕ 
Διοικητικού - Λογιστικού , 1 ΠΕ Αρχιτέκτονας Μηχανι¬ 
κός, 1 ΠΕ Αγρονόμος Τοπογράφος Μηχανικός και 3 ΠΕ 
Πολιτικοί Μηχανικού που υπηρετούν στον Ο.Α.Σ.Π. με 
σχέση εργασίας ιδιωτικού δικαίου αορίστου χρόνου 
και μέσα στα νόμιμα όρια για το χρονικό διάστημα από 
1.1.2006 έως 31.12.2006 και συγκεκριμένα μέχρι εκατόν 
είκοσι (120) ώρες για τον καθένα ετησίως. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2006 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθμ. 50281 (3) 

Καθορισμός της χρεούμενης αξίας των εργατικών κα¬ 
τοικιών του οικισμού του Ο.Ε.Κ. «ΗΡΑΚΛΕΙΟ IV». 

Ο ΥΠΟΥΡΓΟΣ 
ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

2. Τις διατάξεις του π. δ/τος 368/1989 «Οργανισμός του 
Υπουργείου Εργασίας» (Φ.Ε.Κ. 163/Α'), όπως τροποποιή¬ 
θηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού, «Μεταβολή τίτλων Υπουργείων και καθορισμός 
της σειράς τάξης των Υπουργείων» (Φ.Ε.Κ. 513/Β'). 

4. Τις διατάξεις του ν.δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας» (Φ.Ε.Κ. 
195/Α'). 

5. Τις διατάξεις του α.ν. 163/1967 «Περί συστάσεως 
παρά του Ο.Ε.Κ. Κεφαλαίου στεγαστικής προστασίας 
εργαζομένων εν Δ. Γερμανία και τροποποιήσεως διατά¬ 
ξεων τινών της νομοθεσίας περί Ο.Ε.Κ.» (Φ.Ε.Κ. 177/Α'). 

6. Τη διάταξη της παρ. 1 του άρθρου 33 του ν. 2224/1994 
«Ρύθμιση θεμάτων εργασίας, συνδικαλιστικών δικαιω¬ 
μάτων, υγιεινής και ασφάλειας των εργαζομένων και 
οργάνωσης Υπουργείου Εργασίας και των εποπτευομέ- 
νων από αυτό νομικών προσώπων και άλλες διατάξεις» 
(Φ.Ε.Κ. 112/Α'). 

7. Τη διάταξη της παρ. 8 του άρθρου 20 του ν.3227/2004 
(Φ.Ε.Κ. 31 Α) με την οποία αντικαταστάθηκε το δεύτερο 
εδάφιο της παρ. 1 του άρθρου 11 του α.ν. 163/1967 (Φ.Ε.Κ. 

177/Α). 

8. Την υπ’ αριθμ. 50442/3.8.1998 απόφασή μας «περί 
καθορισμού όρων για την έκδοση παραχωρητηρίων» 
(Φ.Ε.Κ. 867/Β'). 

9. Την υπ’ αριθμ. 50701/23.11.1998 απόφασή μας «περί 
τροποποίησης της υπ’ αριθμ. 50442/3.8.1998 Υπουργικής 
απόφασης» (Φ.Ε.Κ. 1247/Β'). 

10. Το υπ’ αριθμ. 28968/1087 Η/Π 16362/8.5.2006 έγγρα¬ 
φο του Ο.Ε.Κ. με το οποίο μας υπέβαλε απόσπασμα 
πρακτικού της υπ’ αριθμ. 16/27.4.2006 συνεδριάσεως του 
Διοικητικού του Συμβουλίου. 

11. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α') και το 
γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του προϋπολογισμού του 
Ο.Ε.Κ., αποφασίζουμε: 

1. Καθορίζουμε τον τρόπο υπολογισμού της χρεούμε- 
νης αξίας των κατοικιών του οικισμού «ΗΡΑΚΛΕΙΟ IV», η 
οποία θα καθορίζεται στα οριστικά παραχωρητήρια που 
θα εκδοθούν από τον Ο.Ε.Κ., όπως παρακάτω: 

α. Η χρεούμενη αξία της παραχωρούμενης κατοικίας 
είναι ίση με το άθροισμα της δαπάνης αγοράς του οι¬ 
κοπέδου που αναλογεί σ’ αυτήν και της δαπάνης των 
οικοδομικών εργασιών, όπως αυτή προέκυψε από την 
εργολαβία του οικισμού, σε ποσοστό που αναλογεί στην 
επιφάνεια της παραχωρούμενης κατοικίας. 

β. Το ποσοστό οικοπέδου που αναλογεί στην παρα- 
χωρούμενη κατοικία είναι το ποσοστό συνιδιοκτησίας 
αυτής επί του οικοπέδου, που καλύπτει κάθε διακριτό 
οικοδομικό τετράγωνο, όπως έχει διαμορφωθεί από τα 
οικεία εγκεκριμένα ρυμοτομικά σχέδια του οικισμού, 
μετά την αφαίρεση των τμημάτων του οικοπέδου που 
έχουν διατεθεί για τη διάνοιξη οδών μετά των αντί¬ 
στοιχων πεζοδρομίων, δημιουργία πλατειών, χώρων 
πρασίνου και παιδικών χαρών. 

γ. Τα γενικά έξοδα και οι δαπάνες κοινωφελών έργων 
(οδοποιίας, υδροδότησης, ηλεκτροδότησης, αποχέτευ¬ 
σης κ.λπ.), καθώς και η αξία των τμημάτων του οικοπέ¬ 
δου, που σύμφωνα με τα παραπάνω δεν χρεώνονται, 
βαρύνουν το κεφάλαιο στέγασης του Ο.Ε.Κ. 

2. Κατά τα λοιπά ισχύουν τα οριζόμενα στις υπ’ αριθμ. 
50442/3.8.1998 και 50701/23.11.1998 υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 7381 (4) 

Σύσταση Επιτροπής καθορισμού μέτρων για διευκόλυνση 
προσβασιμότητας των ατόμων με ειδικές ανάγκες. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το ν. 3270/2004 «Αρμοδιότητες του Υπουργείου Τουρι¬ 
στικής Ανάπτυξης και θέματα τουρισμού» (ΦΕΚ 187/Α). 

2. Το π.δ. 122/2004 (ΦΕΚ 85/Α) «Ανασύσταση του Υπουρ¬ 
γείου Τουρισμού». 

3. Το π.δ. 33/2006 (ΦΕΚ 35/Α) «Διορισμός μελών της 


Κυβέρνησης και Υφυπουργών». 

4. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

5. Το π.δ. 149/2005 (ΦΕΚ 211/Α) «Οργανισμός του Υπουρ¬ 
γείου Τουριστικής Ανάπτυξης». 

6. Τις διατάξεις του εδαφίου β', της παρ. 2, του άρθρου 
17 του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α. κ.α. 
διατάξεις» (ΦΕΚ 297/Α/2003). 

7. Την υπ’ αριθμ. 2/12412/0022/3.3.2006 εγκύκλιος του 
Υπουργείου Οικονομίας και Οικονομικών «Παροχή Οδηγιών 
για υλοποίηση εισοδηματικής πολιτικής έτους 2006». 

8. Την ανάγκη συγκέντρωσης της κείμενης νομοθεσίας 
και ταξινόμησής της, ώστε να δημιουργηθεί θεσμικό 
πλαίσιο, για την διευκόλυνση της προσβασιμότητας των 
ατόμων με ειδικές ανάγκες. 

9. Το γεγονός ότι από τις διατάξεις της παρούσας 
απόφασης προκαλείται δαπάνη για το έτος 2006 σε 
βάρος του προϋπολογισμού του Υπουργείου Τουριστι¬ 
κής Ανάπτυξης , που ανέρχεται περίπου στο ποσό των 
(24.216,50€), η οποία θα καλυφθεί από την πίστωση του 
Κ.Α.Ε. 0515 ειδικού φορέα 45/110, αποφασίζουμε : 

Α. Συστήνουμε Επιτροπή, αποτελούμενη από τους: 

1. Σταυριανόπουλο Σπύρο, Αντιπρόεδρο Πανελλαδικού 
Συνδέσμου παραπληγικών και κινητικά αναπήρων , ως 
Πρόεδρο. 

2. Γρηγορίου Αικατερίνη, Πάρεδρο Νομικού Συμβου¬ 
λίου του Κράτους (Ν.Σ.Κ.). 

3. Γ καρδιακό Κωνσταντίνο, Νομικό. 

4. Σπυροπούλου Ευγενία, υπάλληλο Π.Ε., του Υπουρ¬ 
γείου Τουριστικής Ανάπτυξης. 

5. Σκουλά Μαρία, Αρχιτέκτονα, υπάλληλο Ε.Ο.Τ. 

6/Ισσαρη Ελένη,Αρχιτέκτονα. 

7. Κωτσοβό Νίκο, ιδιωτικό υπάλληλο. 

8. Φύκα Κωνσταντίνο, παραολυμπιονίκη. 

9. Φουντουλάκη Γιώργο, Α' Αντιπρόεδρο Ελληνικής 
Αθλητικής Ομοσπονδίας Ατόμων με αναπηρία. 

10. Παπαγεωργόπουλο Γεώργιο, Χημικό. 

11. Βάγια Χριστίνα, Συνταξιούχο. 

Γραμματέας της Επιτροπής ορίζεται η Δήμητρα Παπα- 
δοπούλου, μόνιμη υπάλληλος του Ε.Ο.Τ., αποσπασμένη 
στο Υπουργείο Τουριστικής Ανάπτυξης. 

Β.Έργο της επιτροπής είναι η συγκέντρωση και τα¬ 
ξινόμηση της κείμενης νομοθεσίας για τη δημιουργία 
θεσμικού πλαισίου, για την διευκόλυνση της προσβασι¬ 
μότητας των ατόμων με ειδικές ανάγκες. 

Γ. Η Επιτροπή θα συνεδριάζει εκτός ωραρίου εργα¬ 
σίας των υπαλλήλων και θα ολοκληρώσει το έργο της 
μέχρι 31.12.2006. 

Δ. Η αμοιβή των μελών της Επιτροπής, καθορίζεται 
σύμφωνα με τα όσα διαλαμβάνουν τα ως άνω με στοι¬ 
χεία (6) και (7) του σκεπτικού. Η δαπάνη για το οικονο¬ 
μικό έτος 2006, ανέρχεται περίπου στο ποσό των Είκοσι 
Τεσσάρων Χιλιάδων, Διακοσίων Δέκα Έξι και Πενήντα 
ευρώ (24.216,50€) και θα καλυφθεί από την πίστωση 
Κ.Α.Ε. 0515 ειδικού φορέα 45/110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 7382 (5) 

Επιτροπή για την επεξεργασία του πλαισίου σχέσεων 
Κανονισμού Ξενοδόχων - Πελατών. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α). 

2. Το π.δ. 122/2004 (ΦΕΚ 85/Α) «Ανασύσταση του Υπουρ¬ 
γείου Τουρισμού». 

3. Το π.δ. 33/2006 (ΦΕΚ 35/Α) «Διορισμός μελών της 
Κυβέρνησης και Υφυπουργών». 

4. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

5. Τις διατάξεις του εδαφίου β', της παρ.2, του άρθρου 
17 του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α. κ.α. 
διατάξεις» (ΦΕΚ 297/Α/2003). 

6. Την υπ’ αριθμ. 2/12412/0022/3.3.2006 εγκύκλιο του 
Υπουργείου Οικονομίας και Οικονομικών «Παροχή Οδηγιών 
για υλοποίηση εισοδηματικής πολιτικής έτους 2006». 

7. Την παρ. 2Δγ, του άρθρου 6 του π.δ. 149/2005 (ΦΕΚ 
211/Α) «Οργανισμός του Υπουργείου Τουριστικής Ανά¬ 
πτυξης». 

8. Το άρθρο 8 του ν. 1652/1986 (ΦΕΚ 167/Α) «περί Κανο¬ 
νισμού σχέσεων Ξενοδόχων και Πελατών αυτών». 

9. Την ανάγκη επεξεργασίας του πλαισίου σχέσεων 
Κανονισμού Ξενοδόχων - Πελατών (παρ. 2Δγ, άρθρου 
6 του π.δ. 149/2005). 

10. Το γεγονός ότι από τις διατάξεις της παρούσας 
απόφασης προκαλείται δαπάνη για το έτος 2006 σε 
βάρος του προϋπολογισμού του Υπουργείου Τουριστι¬ 
κής Ανάπτυξης , που ανέρχεται περίπου στο ποσό των 
(19.813,50€) η οποία θα καλυφθεί από την πίστωση του 
Κ.Α.Ε. 0515 ειδικού φορέα 45/110, αποφασίζουμε: 

Α. Συστήνουμε Επιτροπή, αποτελούμενη από τους: 

1. Γρηγορίου Αικατερίνη, Πάρεδρο του Ν.Σ.Κ., ως Πρό¬ 
εδρο. 

2. Αποστολόπουλο Ευθύμιο, Προϊστάμενο της Διεύ¬ 
θυνσης Τουριστικής Πολιτικής και Συντονισμού, του 
Υπουργείου Τουριστικής Ανάπτυξης. 

3. Χρηστίδου Αγνή, Διευθύντρια του Ξ.Ε.Ε.. 

4. Κρότση Αγγελική, Τμηματάρχη του Τμήματος Νο¬ 
μοθετικού Συντονισμού , της Διεύθυνσης Τουριστικής 
Πολιτικής και Συντονισμού, του Υπουργείου Τουριστικής 
Ανάπτυξης. 

5. Ζωνταντό Κωνσταντίνο, Υπάλληλο Ο.Τ.Ε. 

6. Κόκκαλη Αλέξανδρο, Ειδικό Συνεργάτη του Υπουρ¬ 
γείου Τουριστικής Ανάπτυξης. 

7. Μαρκουλή Ιωάννη, Οικονομολόγο. 

8. Ψιλάκη Ουρανία, Ειδικό Σύμβουλο του Υπουργείου 
Τουριστικής Ανάπτυξης. 

9. Μπράχου Κωνσταντίνα, μετακλητή υπάλληλο στο 
Υπουργείο Τουριστικής Ανάπτυξης. 

Γραμματέας της Επιτροπής ορίζεται η Σοφία Γκέ- 
λου, μόνιμη υπάλληλος του Υπουργείου Τουριστικής 
Ανάπτυξης. 

Β.Έργο της Επιτροπής είναι η επεξεργασία του πλαι¬ 
σίου σχέσεων Κανονισμού Ξενοδόχων - Πελατών (παρ. 
2Δγ, άρθρου 6 του π.δ. 149/2005). 


Γ. Η Επιτροπή θα συνεδριάζει εκτός ωραρίου εργα¬ 
σίας των υπαλλήλων και θα ολοκληρώσει το έργο της 
μέχρι 31.12.2006. 

Δ. Η αμοιβή των μελών της Επιτροπής, καθορίζεται 
σύμφωνα με τα όσα διαλαμβάνουν τα ως άνω με στοι¬ 
χεία (5) και (6) του σκεπτικού. Η δαπάνη για το οικονο¬ 
μικό έτος 2006, ανέρχεται περίπου στο ποσό των Δέκα 
Εννέα Χιλιάδων, Οκτακόσιων Δέκα Τριών και Πενήντα 
ευρώ (19.813,50€) και θα καλυφθεί από την πίστωση 
Κ.Α.Ε. 0515 ειδικού φορέα 45/110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 7383 (6) 

Σύσταση Επιτροπής για τον Προπονητικό - Αθλητικό 
Τουρισμό. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α). 

2. Το π.δ. 122/2004 (ΦΕΚ 85/Α) «Ανασύσταση του Υπουρ¬ 
γείου Τουρισμού». 

3. Το π.δ. 33/2006 (ΦΕΚ 35/Α) «Διορισμός μελών της 
Κυβέρνησης και Υφυπουργών». 

4. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

5. Το π.δ. 149/2005 (ΦΕΚ 211/Α) «Οργανισμός του Υπουρ¬ 
γείου Τουριστικής Ανάπτυξης». 

6. Τις διατάξεις του εδαφίου β', της παρ. 2, του άρθρου 
17 του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α. κ.α. 
διατάξεις» (ΦΕΚ 297/Α/2003). 

7. Την υπ’ αριθμ. 2/12412/0022/3.3.2006 εγκύκλιο του 
Υπουργείου Οικονομίας και Οικονομικών «Παροχή Οδη¬ 
γιών για υλοποίηση εισοδηματικής πολιτικής έτους 
2006». 

8. Την ανάγκη συγκέντρωσης και ταξινόμησης της 
κείμενης νομοθεσίας, ώστε να δημιουργηθεί θεσμικό 
πλαίσιο λειτουργίας του προπονητικού-αθλητικού του¬ 
ρισμού. 

9. Το γεγονός ότι από τις διατάξεις της παρούσας 
απόφασης προκαλείται δαπάνη για το έτος 2006 σε 
βάρος του προϋπολογισμού του Υπουργείου Τουριστι¬ 
κής Ανάπτυξης , που ανέρχεται περίπου στο ποσό των 
(24.216,50 €), η οποία θα καλυφθεί από την πίστωση του 
Κ.ΑΈ. 0515 ειδικού φορέα 45/110, αποφασίζουμε : 

Συστήνουμε Επιτροπή, αποτελούμενη από τους: 

1. Ζέρβα Ιωάννη, Καθηγητή Πανεπιστημίου, ως Πρό¬ 
εδρο. 

2. Πάλλη Θεοδώρα, υπάλληλο Βουλής 

3. Αργειτάκη Ξένια, Καθηγήτρια ΤΕΦΑΑ 

4. Σχοινά Νικόλαο, Δημοσιογράφο - Αθλητικό Συντά¬ 
κτη. 

5. Συνοδινό Νικόλαο, Αθλητικό Συντάκτη. 

6. Μυλωνά Κωνσταντίνο, Αντιπρόεδρο ΠΣΑΤ. 

7. Χριστοφορίδου Μαρία, Αθλήτρια. 

8. Ντακούλη Κωνσταντίνο. 

9. Κόππα Αναστάσιο, Δημόσιο Υπάλληλο. 

10. Γεωργοπούλου Βασιλική, Συνταξιούχο Δημόσιο 
Υπάλληλο. 

11. Δημητριάδης Ιωάννης, Υπάλληλος του Ε.Ο.Τ., απο¬ 
σπασμένος στο Υπουργείο Τουριστικής Ανάπτυξης. 

Γραμματέας της Επιτροπής ορίζεται η Κωνσταντί¬ 
να Μπράχου, υπάλληλος του Υπουργείου Τουριστικής 
Ανάπτυξης. 

Β.Έργο της επιτροπής είναι η συγκέντρωση και τα¬ 
ξινόμηση της κείμενης νομοθεσίας για τη δημιουργία 
θεσμικού πλαισίου λειτουργίας του προπονητικού - 
αθλητικού τουρισμού. 

Γ. Η Επιτροπή θα συνεδριάζει εκτός ωραρίου εργα¬ 
σίας των υπαλλήλων και θα ολοκληρώσει το έργο της 
μέχρι 31.12.2006. 

Δ. Η αμοιβή των μελών της Επιτροπής, καθορίζεται 
σύμφωνα με τα όσα διαλαμβάνουν τα ως άνω με στοι¬ 
χεία (6) και (7) του σκεπτικού. Η δαπάνη για το οικονο¬ 
μικό έτος 2006, ανέρχεται περίπου στο ποσό των Είκοσι 
Τέσσερων Χιλιάδων, Διακοσίων Δέκα Έξι και πενήντα 
ευρώ (24.216,50€) και θα καλυφθεί από την πίστωση 
Κ.Α.Ε.0515 ειδικού φορέα 45/110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 7384 (7) 

Σύσταση Επιτροπής Αναθεώρησης νομοθετικού πλαι¬ 
σίου λειτουργίας των Τουριστικών Γραφείων. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
187/Α). 

2. Το π.δ. 122/2004 (ΦΕΚ 85/Α) «Ανασύσταση του Υπουρ¬ 
γείου Τουρισμού». 

3. Το π.δ. 33/2006 (ΦΕΚ 35/Α) «Διορισμός μελών της 
Κυβέρνησης και Υφυπουργών». 

4. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

5. Το π.δ. 149/2005 (ΦΕΚ 211/Α) «Οργανισμός του Υπουρ¬ 
γείου Τουριστικής Ανάπτυξης». 

6. Τις διατάξεις του εδαφίου β', της παρ.2, του άρθρου 
17 του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α. κ.α. 
διατάξεις» (ΦΕΚ 297/Α/2003). 

7. Την υπ’ αριθμ. 2/12412/0022/3.3.2006 εγκύκλιο του 
Υπουργείου Οικονομίας και Οικονομικών «Παροχή Οδηγιών 
για υλοποίηση εισοδηματικής πολιτικής έτους 2006». 

8. Την ανάγκη αναθεώρησης νομοθετικού πλαισίου 
λειτουργίας των Τουριστικών Γραφείων. 

9. Το γεγονός ότι από τις διατάξεις της παρούσας 
απόφασης προκαλείται δαπάνη για το έτος 2006 σε 


βάρος του προϋπολογισμού του Υπουργείου Τουριστι¬ 
κής Ανάπτυξης, που ανέρχεται περίπου, στο ποσό των 
(15.410,50 €), η οποία θα καλυφθεί από την πίστωση του 
Κ.ΑΈ. 0515 ειδικού φορέα 45/110, αποφασίζουμε : 

Α. Συστήνουμε Επιτροπή, αποτελούμενη από τους: 

1. Τάτση Φώτιο, Νομικό Σύμβουλο του Κράτους, στο 
Υπουργείο Τουριστικής Ανάπτυξης, ως Πρόεδρο. 

2. Μπουκουβάλα Χάρη, Σύμβουλο του Υπουργείου Του¬ 
ριστικής Ανάπτυξης. 

3. Ευαγγέλου Ιωάννη, Πρόεδρο της Η.Α.Τ.Τ.Α. 

4. Αντωνόπουλο Λεωνίδα, Προϊστάμενο του Τμήματος 
Τουριστικής Πολιτικής, της Διεύθυνσης Τουριστικής Πο¬ 
λιτικής και Συντονισμού, του Υπουργείου Τουριστικής 
Ανάπτυξης. 

5. Παπαναστασάτου Βασιλική, υπάλληλο της Διεύθυν¬ 
σης Τουριστικής Πολιτικής και Συντονισμού, του Υπουρ¬ 
γείου Τουριστικής Ανάπτυξης. 

6. Παπανικολόπουλο Παντελή, Δικηγόρο. 

7. Τριανταφυλλίδου Φιλιώ, υπάλληλο Ε.Ο.Τ. 

Γραμματέας της Επιτροπής ορίζεται η Χρυσή Χάν, μό¬ 
νιμη υπάλληλος του Ε.Ο.Τ., αποσπασμένη στο Υπουργείο 
Τουριστικής Ανάπτυξης. 

Β.Έργο της Επιτροπής είναι η κωδικοποίηση σε ενιαίο 
κείμενο της τουριστικής νομοθεσίας, σύμφωνα με όσα 
αναφέρονται στην παράγραφο 6 του άρθρου 6 του ν. 
2160/1993. 

Γ. Η Επιτροπή θα συνεδριάζει εκτός ωραρίου εργα¬ 
σίας των υπαλλήλων και θα ολοκληρώσει το έργο της 
μέχρι 31.12.2006. 

Δ. Η αμοιβή των μελών της Επιτροπής, καθορίζεται 
σύμφωνα με τα όσα διαλαμβάνουν τα ως άνω με στοι¬ 
χεία (6) και (7) του σκεπτικού. Η δαπάνη για το οικονο¬ 
μικό έτος 2006, ανέρχεται περίπου στο ποσό των Δέκα 
Πέντε Χιλιάδων, Τετρακοσίων Δέκα και Πενήντα ευρώ 
(15.410,50€) και θα καλυφθεί από την πίστωση Κ.ΑΈ. 0515 
ειδικού φορέα 45/110. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 
-♦- 

Αριθμ. 7595 (8) 

Τροποποίηση της υπ’ αριθμ. 4900/18.4.2006 απόφασης. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη : 

1) Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

2) Το π.δ. 33/2006 (Α'/35) Διορισμός μελών της Κυβέρ¬ 
νησης και Υφυπουργών. 

3) Το π.δ. 122/2004 (Α'/ 85) Ανασύσταση του Υπουρ¬ 
γείου Τουρισμού. 

4) Το ν. 3270/2004 «Αρμοδιότητες του Υπουργείου Του¬ 
ριστικής Ανάπτυξης και θέματα τουρισμού» (Α'/187). 

5) Την υπ’ αριθμ. 4900/18.4.2006 απόφαση της Υπουρ¬ 
γού Τουριστικής Ανάπτυξης, αποφασίζουμε: 

Α) Τροποποιούμε την ως άνω υπ’ αριθμ. 4900/18.4.2006 
απόφαση ως προς τη σύνθεσή της, η οποία διαμορφώ¬ 
νεται ως εξής: 

1) Φώτιο Τάτση, Σύμβουλο του Ν.Σ.Κ. ως Πρόεδρο. 

2) Μπουκουβάλα Χαράλαμπο, Δικηγόρο, Σύμβουλο της 
Υπουργού. 

3) Ευθύμιο Αποστολόπουλο, Προϊστάμενο Δ/νσης Του- 
ριστ. Πολιτικής & Συντονισμού του Υπουργείου Τουρι¬ 
στικής Ανάπτυξης. 

4) Λεωνίδα Αντωνόπουλο, υπάλληλο Δ/νσης Τουριστ. 
Πολιτικής & Συντονισμού του Υπουργείου Τουριστικής 
Ανάπτυξης. 

5) Αγγελική Κρότση, υπάλληλο Δ/νσης Τουριστ. Πο¬ 
λιτικής & Συντονισμού του Υπουργείου Τουριστικής 
Ανάπτυξης. 

Γραμματέας της επιτροπής ορίζεται η Αθηνά Κολο- 
τούρα, υπάλληλος του Υπουργείου Τουριστικής Ανά¬ 
πτυξης, με αναπληρώτρια την Δήμητρα Παπαδοπούλου, 
υπάλληλο του Υπουργείου Τουριστικής Ανάπτυξης. 

Β) Κατά τα λοιπά ισχύει η ως άνω υπ’ αριθμ. 
4900/18.4.2006 τροποποιούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 7477 (9) 

Τροποποίηση της υπ’ αριθμ. 15709/19.11.2005 απόφασης 
«Υπερωριακή απασχόληση προσωπικού του Υπουρ¬ 
γείου Τουριστικής Ανάπτυξης για το έτος 2006» (ΦΕΚ 
1854/29.11.2005). 

Η ΓΕΝΙΚΗ ΓΡΑΜΜΑΤΕΑΣ 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α. μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» ΦΕΚ 297/Α/23.12.2003. 

2. Το π.δ. 122/17.3.2004 «Ανασύσταση του Υπουργείου 
Τουρισμού» (ΦΕΚ 85/Α/17.3.2004). 

3. Το π.δ. 32/15.2.2006 «Διορισμός μελών της Κυβέρνη¬ 
σης και Υφυπουργών» (ΦΕΚ 35/Α/15.2.2006). 

4. Την υπ’ αριθμ. 5223/2.5.2006 (ΦΕΚ 542/Β/2.5.2006) 
απόφαση «μεταβίβασης αρμοδιοτήτων». 

5. Το γεγονός ότι ανά την Επικράτεια λειτουργούν 
εννέα επιχειρήσεις Καζίνο, τα οποία λειτουργούν όλες 
τις ημέρες της εβδομάδας και του έτους σε εικοσιτε¬ 
τράωρη βάση ώστε να παρουσιάζονται ανάγκες υπε- 
ρωριακής απασχόλησης και απασχόλησης κατά τις νυ¬ 
κτερινές ώρες καθώς και τις Κυριακές και αργίες του 
προσωπικού της Διεύθυνσης Καζίνο του Υπουργείου 
Τουριστικής Ανάπτυξης, που ασκεί έλεγχο στις εν λόγω 
επιχειρήσεις, καθώς και το γεγονός της έλλειψης προ¬ 
σωπικού των υπηρεσιών του Υπουργείου ειδικά κατόπιν 
των αυξημένων αρμοδιοτήτων που προκύπτουν από τη 
ψήφιση του ν. 3270/2004 «αρμοδιότητες του Υπουργείου 
Τουριστικής Ανάπτυξης». 

6. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των 2.590,00 
ευρώ (κα 0511) και 4.410,00 (κα 0512) στους οποίους 
υπάρχει εγγεγραμμένη πίστωση ευρώ 1.100.000,00 και 
700.000,00 αντίστοιχα στον τακτικό προϋπολογισμό 
του Υπουργείου Τουρισμού. 


7. Την υπ’ αριθμ. 15709/19.12.2005 (ΦΕΚ 1854/Α/29.12.2005) 
απόφαση. 

8. Το υπηρεσιακό σημείωμα της Διεύθυνσης Καζίνο 
με α.π. 33/5.6.2006, αποφασίζουμε : 

Τροποποιούμε την υπ’ αριθμ. 15709/19.12.2005 απόφαση 
«Υπερωριακή απασχόληση προσωπικού του Υπουργείου 
Τουριστικής Ανάπτυξης» (ΦΕΚ/Α/29.12.2005) και συμπλη¬ 
ρώνουμε την έγκριση υπερωριακής απασχόλησης από 
1.6.2006 έως και 31.12.2006 για έναν μόνιμο υπάλληλο απο¬ 
σπασμένο από τον Ε.Ο.Τ. στο Υπουργείο Τουριστικής Ανά¬ 
πτυξης που υπηρετεί στη Διεύθυνση Καζίνο, ως εξής: 
ΥΠΕΡΩΡΙΑΚΗ ΑΠΑΣΧΟΛΗΣΗ 
60 ώρες απογευματινές κατά μήνα 
16 ώρες νυκτερινές κατά μήνα 
16 ώρες εξαιρέσιμες κατά μήνα 
ΝΥΚΤΕΡΙΝΗ ΑΠΑΣΧΟΛΗΣΗ ΠΡΟΣ ΣΥΜΠΛΗΡΩΣΗ ΤΟΥ 
ΝΟΜΙΜΟΥ ΥΠΟΧΡΕΩΤΙΚΟΥ ΕΒΔΟΜΑΔΙΑΙΟΥ ΩΡΑΡΙΟΥ 
80 ώρες απλές νυκτερινές 

50 ώρες νυκτερινές κατά τις Κυριακές και εξαιρέσιμες 
ημέρες 

Κατά τα λοιπά η υπ’ αριθμ. 15709/19.12.2005 απόφαση 
ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2006 
Η Γ ενική Γ ραμματέας 
ΜΑΡΙΑ ΓΙΑΝΝΙΡΗ 
-♦- 

Αριθμ. 6480/12/50-α (10) 

Καθορισμός αποζημίωσης του Προέδρου, Μελών, Ειση¬ 
γητή και Γραμματέα του Υπηρεσιακού Συμβουλίου 
Πολιτικών Υπαλλήλων του Υπουργείου Δημόσιας Τά¬ 
ξης / Αρχηγείο Ελληνικής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

1.Έχοντας υπόψη: 

α. Τις διατάξεις του άρθρου 40 του ν. 849/1978 (Α'-232), 
όπως αυτό συμπληρώθηκε με το άρθρο 8 του ν. 2129/1993 
(Α'-57). 

β. Τις διατάξεις του κώδικα νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του π.δ. 63/2005 (Φ.Ε.Κ. 98Α'). 

γ. Τις διατάξεις της παρ. Β4 του άρθρου 40 του 
ν.1884/1990 (Α'-81). 

δ. Τις διατάξεις των άρθρων 161,162,163 του ν.2683/1999 
(Α'-19), καθώς και των διατάξεων του π.δ 410/1988 (Α'-191). 

ε. Τ ις διατάξεις του άρθρου 6 του ν. 2839/2000 (ΦΕΚ 196 
τ. Α'). 

στ. Τις διατάξεις του άρθρου 28 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'-41),όπως τροποποιήθηκε με το άρθρο 
78 παρ. 5 του ν. 2910/2001 (ΦΕΚ 91 τ. Α72.5.2001) καθώς 
και αυτές του άρθρου 10 παρ. 5 του 14/2001 όπως τρο¬ 
ποποιήθηκε με τις διατάξεις του π.δ. 20/2002 (Α'-ΙΟ). 

ζ. Τ ις διατάξεις της παρ. 2 εδ. β και 6 του άρθρου 17 
του ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ και Ο.Τ.Α, Μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις» (Α' - 297). 

η. Τ ις διατάξεις των άρθρων 9 και 11 παρ. 5 και 7 του 
ν. 3260/2004 (ΦΕΚ 151 τ.Α'). 

2. Την υπ’ αριθμ. 6480/12/30-ρμγ από 14.5.2001 απόφαση 
Αρχηγού της Ελληνικής Αστυνομίας «Σύσταση - συγκρό¬ 
τηση του Υπηρεσιακού Συμβουλίου Πολιτικών Υπαλλή¬ 
λων της Ελληνικής Αστυνομίας» (ΦΕΚ 637 τ.Β'/28.5.2001) 
και υπ’ αριθμ. 6480/12/48 από 2.9.2004 απόφαση Αρχηγού 
της Ελληνικής Αστυνομίας «Συγκρότηση του Υπηρεσια¬ 
κού Συμβουλίου Πολιτικών Υπαλλήλων του Υπουργείου 
Δημόσιας Τάξης / Αρχηγείο Ελληνικής Αστυνομίας», 
(ΦΕΚ 1384 τ.Β79.9.2004). 

3. Την υπ’ αριθμ. 6480/12/49-α από 8.2.2006 απόφαση 
Υπουργού Δημόσιας Τάξης «Καθορισμός αποζημίωσης 
του Προέδρου, Μελών, Εισηγητή και Γραμματέα του 
Υπηρεσιακού Συμβουλίου Πολιτικών Υπαλλήλων του 
Υπουργείου Δημόσιας Τάξης / Αρχηγείο Ελληνικής 
Αστυνομίας» (Β-212). 

4. Το γεγονός ότι το συσταθέν συλλογικό όργανο: 

α. Λειτουργεί υποχρεωτικά βάσει του ν. 2683/1999, όπως 
τροποποιήθηκε και ισχύει, καθώς και του π.δ 410/1988. 

β. Δύναται να λειτουργήσει εντός των χώρων του Αρ¬ 
χηγείου της Ελληνικής Αστυνομίας, καθώς και εκτός του 
κανονικού ωραρίου εργασίας των υπαλλήλων και σε χρό¬ 
νο που δεν καλύπτεται από υπερωριακή απασχόληση. 

γ. Λειτουργεί και ως Πειθαρχικό Συμβούλιο και Ει¬ 
δική Επιτροπή Αξιολόγησης σύμφωνα με τις κείμενες 
διατάξεις. 

5. Το γεγονός ότι από τις διατάξεις της παρούσας 
απόφασης προκαλούνται δαπάνες σε βάρος του Κρα¬ 
τικού Π/Υ εξόδων ύψους 9.240,00 ευρώ περίπου για το 
τρέχον έτος, οι οποίες θα αντιμετωπισθούν, από τις 
πιστώσεις του ΚΑΕ 0515 του εκτελούμενου Π/Υ εξόδων 
Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ», αποφασίζουμε: 

1. Η παρ. 1 της υπ’ αριθμ. 6480/12/49-α από 8.2.2006 
απόφασή μας αντικαθίσταται ως εξής: 

Καθορίζουμε αποζημίωση του Προέδρου, Μελών, Ει¬ 
σηγητή και Γραμματέα του Υπηρεσιακού Συμβουλίου 
Πολιτικών Υπαλλήλων της Ελληνικής Αστυνομίας σε 
44,00€ ανά συνεδρίαση. 

2. Κατά τα λοιπά ισχύει η υπ’ αριθμ. 6480/12/49-α από 
8.2.2006 (Β-212) απόφασή μας. 

3. Η ισχύς της παρούσας απόφασης, αρχίζει από την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου 2006 

Ο ΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 
-♦- 

Αριθμ. 12214/Ζ (11) 

Συγκρότηση Επιτροπής για το δειγματοληπτικό έλεγ¬ 
χο επιβεβαιωτικών επιστολών από τους συνδρομη¬ 
τές της εφημερίδας «ΧΡΗΜΑΤΙΣΤΗΡΙΟ», για το χρο¬ 
νικό διάστημα από 1.7.2002 έως 30.6.2005. 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως έχει 
τροποποιηθεί και ισχύει έως σήμερα. 

2. Τις διατάξεις του αρθρ. 2 του ν. 3242/2004 «Ρυθ¬ 
μίσεις για την οργάνωση και λειτουργία της Κυβέρ¬ 
νησης, τη διοικητική διαδικασία και τους Ο.Τ.Α.» (ΦΕΚ 
102/Α/24.5.2004). 


3. Τις διατάξεις του άρθρου 25 παρ. 2 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των Γ ρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 

4. Το Υπηρεσιακό Σημείωμα υπ’ αριθμ. 2044/8.5.2006 
της Προϊσταμένης της Διευθύνσεεως Εποπτείας Μ.Μ.Ε. 
της Γ ενικής Γ ραμματείας Επικοινωνίας και της Γ ενικής 
Γ ραμματείας Ενημέρωσης. 

5. Την υπ’ αριθμ. Υ94/26.5.2004 απόφαση του Πρωθυπουρ¬ 
γού και του Υπουργού Επικράτειας «Διορισμός Γ ενικού 
Γ ραμματέα Επικοινωνίας και διορισμός Γ ενικού Γ ραμματέα 
Ενημέρωσης» (ΦΕΚ 153/Γ/2004), αποφασίζουμε: 

Α. Συγκροτούμε Επιτροπή για το δειγματοληπτικό έλεγχο 
επιβεβαιωτικών επιστολών από τους συνδρομητές της εφη¬ 
μερίδας «ΧΡΗΜΑΤΙΣΤΗΡΙΟ», για το χρονικό διάστημα από 
1.7.2002 έως 30.6.2005, αποτελούμενη από τους εξής: 

1. Προκάκη Κωνσταντίνο, μόνιμο υπάλληλο με βαθμό 
Ακολούθου Επικοινωνίας Α' του Κλάδου Συμβούλων και 
Γ ραμματέων Επικοινωνίας της Γ ενικής Γ ραμματείας Επι¬ 
κοινωνίας και της Γενικής Γραμματείας Ενημέρωσης, 
ως Πρόεδρο. 

2. Γεωργοπούλου Κυριακή, μόνιμη υπάλληλο με βαθ¬ 
μό Ακολούθου Επικοινωνίας Α' του Κλάδου Συμβούλων 
και Γ ραμματέων Επικοινωνίας της Γ ενικής Γ ραμματείας 
Επικοινωνίας και της Γ ενικής Γ ραμματείας Ενημέρωσης, 
ως μέλος. 

3. Βενιζέλου Δέσποινα, μόνιμη υπάλληλο με βαθμό Ακο¬ 
λούθου Επικοινωνίας Α' του Κλάδου Συμβούλων και Γ ραμ¬ 
ματέων Επικοινωνίας της Γ ενικής Γ ραμματείας Επικοινω¬ 
νίας και της Γενικής Γραμματείας Ενημέρωσης, ως μέλος. 

Χρέη Γ ραμματέα θα εκτελεί η Ψαθά Αναστασία, δόκιμη 
υπάλληλος με Βαθμό Δ', σε θέση μονίμου υπαλλήλου του 
Κλάδου ΠΕΙ Διοικητικός της Γ ενικής Γ ραμματείας Επικοι¬ 
νωνίας και της Γ ενικής Γ ραμματείας Ενημέρωσης. 

Β.'Εργο της ως άνω Επιτροπής θα είναι: 

Η μετάβαση στην έδρα των Ανωνύμων Εταιρειών 
υπό την επωνυμία «ΒΚΒ ΠΡΟΤΥΠΟΣ ΕΛΕΓΚΤΙΚΗ Α.Ε.: 
Ορκωτοί Ελεγκτές Λογιστές-Σύμβουλοι Επιχειρήσεων» 
και «ΜοΙογ Ργθ55 ΗθΙΙαε Α.Ε.» και η διενέργεια επιτόπιου 
δειγματοληπτικού ελέγχου για την ύπαρξη και το χα¬ 
ρακτήρα των επιβεβαιωτικών επιστολών των συνδρο¬ 
μητών της εφημερίδας «ΧΡΗΜΑΤΙΣΤΗΡΙΟ», όπως αυτές 
αναφέρονται στην σχετική, από 24 Ιανουάριου 2006, συ¬ 
μπληρωματική έκθεση ελέγχου του Ορκωτού Ελεγκτού 
Λογιστού Αστεριού Κουφού (ΑΜ ΣΟΕΛ 13621). 

Η εν λόγω Επιτροπή θα έχει αρμοδιότητα να προβεί σε 
κάθε αναγκαία και κατάλληλη ενέργεια για την επιτέλεση 
του έργου της, εντός των καθοριζομένων από τα άρθρα 4 
παρ. 1 και 5 παρ. 2 περ. β και δ του ν. 2472/1997 ορίων και 
ιδίως να ζητήσει και να λάβει επικυρωμένα αντίγραφα εγ¬ 
γράφων, υπεύθυνες δηλώσεις εμπλεκομένων προσώπων, 
να της επιδειχθούν μητρώο συνδρομητών και φορολο¬ 
γικά ή άλλα στοιχεία, από τα οποία θα αποδεικνύεται η 
πληρωμή συνδρομών για την εν λόγω εφημερίδα και για 
το χρονικό διάστημα από 1.7.2002 έως 30.6.2005. Τέλος, 
να ζητήσει τη βοήθεια άλλων δημοσίων διοικητικών και 
δικαστικών αρχών, εφ’ όσον τούτο κριθεί αναγκαίο. 

Γ. Η Επιτροπή θα λειτουργήσει χωρίς αμοιβή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαίου 2006 
Η Γ ενική Γ ραμματέας 
ΜΑΡΓΑΡΙΤΑ ΠΑΠΑΔΑ - ΧΕΙΜΩΝΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 29989 (12) 

Τροποποίηση της συστατικής πράξης Νομικού Προσώ¬ 
που με την επωνυμία «102 η Σχολική Επιτροπή Δήμου 

Αθηναίων» (66° και 136° Δημοτικά). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη : 

1. Τις διατάξεις του ν. 2503/1997 (ΦΕΚ107/1997 τ. Α') «Διοί¬ 
κηση, οργάνωση, στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

2. Την παράγραφο 8 του άρθρου 9 του ν. 2640/1998 
(Φ.Ε.Κ. 206/1998 τ.Α'). 

3. Την υπ’ αριθμ. 24415/91/26.2.1992 απόφαση του 
Νομάρχη Αθηνών, που δημοσιεύθηκε στο Φ.Ε.Κ. 177/ 

18.3.1992 τ.β'. και αφορά στη σύσταση στο Δήμο Αθη¬ 
ναίων ίδιου Νομικού Προσώπου με την επωνυμία «102η 
Σχολική Επιτροπή Δήμου Αθηναίων». 

4. Την υπ’ αριθμ. 1278/ 2006 απόφαση του Δημοτικού 
Συμβουλίου Αθηναίων, που αφορά στην τροποποίηση 
του Ν.Π. με την επωνυμία «102η Σχολική Επιτροπή Δήμου 
Αθηναίων». 

5. Την υπ’ αριθμ. οικ. 16978/12.11.2003 απόφαση του Γενικού 
Γραμματέα Περιφέρειας Αττικής, ΦΕΚ 1693/18.11.2003 τ.β'. 
«Μεταβίβαση αρμοδιοτήτων και εξουσίας υπογραφής «ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 


και άλλων πράξεων στον Γενικό Διευθυντή Περιφέρειας, 
στους προϊστάμενους των Διευθύνσεων Αυτοδιοίκησης 
- Αποκέντρωσης, Τοπικής Αυτοδιοίκησης και Διοίκησης Αν. 
Αττικής - Δυτ. Αττικής - Πειραιώς και στους Προϊσταμένους 
των τμημάτων των Διευθύνσεων αυτών», αποφασίζουμε: 

Τροποποιούμε το άρθρο 1 της υπ’ αριθμ. 24415/91/ 

26.2.1992 απόφασης του Νομάρχη Αθηνών ως εξής: 

Α. Συστήνουμε στο Δήμο Αθηναίων του Νομού Αττικής 
Νομικό Πρόσωπο με το όνομα «102η Σχολική Επιτροπή» 
η οποία περιλαμβάνει τα 134° Νηπιαγωγείο και 66° και 
136° Δημοτικά. 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Δήμου Αθηναίων. 

Κατά τα λοιπά ισχύει ως έχει η υπ’ αριθμ. 24415/91/ 

26.2.1992 απόφαση του Νομάρχη Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 15 Ιουνίου 2006 
Με Εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 

